Showing results for tags 'spain'. - Shipfriends
Yποβρύχιο που πιστεύεται ότι μετέφερε κοκαΐνη, αναχαιτίστηκε στην Ισπανία
Συμφωνα με το ΣΚΑΪ και το ΑΠΕ, η Ισπανικη Χωροφυλακη αναχαιτισε μικρο υποβρυχιο, που μετεφερε περιπου 3 τονους κοκαΐνη και ετοιμαζοταν να τους ξεφορτωσει στην Ισπανια. Το συμβαν εγινε στην Pontevera, κοντα στο Vigo (στη Γαλικια, στην ακτη του Ατλαντικου, κοντα στα συνορα με την Πορτογαλια) 3 τοινοι απο εδω, 1,2 απο εκει, θα υπαρκει ελλειψη στην αγορα εντος ΕΕ
Με αφορμή την πολύ ωραία συζήτηση για το επίπεδο service των εταιρειών που έχουμε ξεκινήσει εδώ πέρα, θεωρώ ενδιαφέρον να μοιραστώ μαζί σας ορισμένες σκέψεις-εντυπώσεις-συναισθήματα , για τη μια εκ των δύο μεγαλυτέρων Ισπανικών εταιρειών(Balearia είναι ο έτερος Καππαδόκης). Περιληπτικά κι επιγραμματικά να πούμε πως η εταιρεία δραστηριοποιείται σε όλη τη νότια Ισπανία και στα Κανάρια. Από τη Βαρκελώνη ξεκινούν γραμμές και καθημερινές συνδέσεις με τα 3 μεγάλα νησιά των Βαλεαρίδων(Mallorca, Menorca και Eivissa) και τα αντίστοιχα μεγάλα επιβατικά λιμάνια τους(Palma, Mahon, και Ibiza), ενω από Βαλένθια υπάρχουν καθημερινές συνδέσεις με Ibiza και Palma, η μικρή νήσος Formentera(νότια της Eivissa) είναι με μετεπιβίβαση. Από τη Malaga και την Almeria ξεκινούν οι γραμμές για Melilla/Nador(είναι η ίδια πόλη επί της ουσίας, κομμάτι Ισπανία και κομμάτι Μαρόκο), και για Ghazaouet, όπως επίσης και για Oran(και τα δυό Αλγερία). Από το Algeciras ξεκινά η γραμμή για το Tanger Med ενώ τέλος από το όμορφο Cadiz αναχωρεί πλοίο 1 φορά την εβδομάδα για τα Κανάρια Νησιά. Αυτό το τελευταίο είναι ταξίδι για καραβολάτρες με καρύδια. Εσύ κι ο Ατλαντικός! Η γνωριμιία η δική μου με την εταιρεία έγινε στη γραμμή Valencia - Ibiza, επάνω στο Scandola(θα κάνω ξεχωριστό αφιέρωμα). Η μάλλον ξεκινησε ψάχνοντας στο site της εταιρείας πως θα φτάσω με αυτοκίνητο από τη Valencia στη Βαρκελώνη μέσω Βαλεαρίδων. Να μην τα πολυλογώ, οι τιμές απλά αστρονομικές. Δύο άτομα με καμπίνα στο πήγαινε, χωρίς καμπίνα στο έλα και ένα αυτοκίνητο έφταναν για πλάκα 500-600 ευρώ και μάλιστα μιλάμε για τέτοιες μέρες πρίν 2 χρόνια, ούτε καν για Αύγουστο. Τελικά καταλήξαμε να επιστρέψουμε το ενοικιαζόμενο αυτοκίνητο στην Βαλένθια, να πάμε πεζοί, και να νοικιάσουμε άλλο από τη Βαρκελώνη, απλά ήταν υπερβολικά μεγάλη δαπάνη. Βλέποντας λοιπόν τέτοιες τιμές, περίμενα κι εγώ να δω πως θα ήταν το service γενικότερα. Δεν χρειάζεται να μπείς όμως στο πλοίο για να καταλάβεις τι έρχεται. Επιβατικός σταθμός Βαλένθια όπου φτάσαμε 3 ώρες πρίν την προγραμματισμένη αναχώρηση του πλοίου(2200) ενώ το ίδιο το Scandola ήρθε στις 1930. Ο σταθμός αυτός είχε 10 καθίσματα στην κυριολεξία και ένα αυτόματο μηχάνημα πώλησης αναψυκτικών και πατατακίων. Αυτά. Nada mas(τίποτε άλλο), που λένε και στις όχθες του Guadalquivir. Ακριβώς δίπλα εν τω μεταξύ, η ντάνα με τα ΙΧ πρός επιβίβαση. Όμως ούτε εμείς μπορούσαμε να βγούμε έξω, ούτε κι αυτοί να μπούνε μέσα, παραλογισμός. Αυτό που ολοκλήρωσε τη μιζέρια μας, ήταν πως η επιβίβαση, Περιμέναμε κι εμείς πως αφού το πλοίο ήρθε στις 1930, θα επιβιβαζόμασταν σύντομα για να πάμε να ξεκουραστούμε και να σκοτώσουμε τη βαρεμάρα. Γράψτε λάθος. Μας επετράπη η επιβίβαση στις 2130, μισή ώρα πρίν φύγουμε. Θα πεί κανείς, καλά, γιατί δεν σας ανέβαζαν επάνω να δουλέψουν και τα μπάρ κλπ? Πεστε μου εσείς. Αν και καταλάβαμε όταν ανεβήκαμε. Υπάρχει μόνο ένα self service που ανοίγει 1 ώρα. Πληρώνεις 15 ευρώ για όσο χωράει το πιάτο από κυρίως πιάτο, πράσινη σαλάτα και γλυκό σε μικρά, πλαστικά κουπάκια. Το πιο οικτρό φαγητό που έχω φάει σε βαπόρι, κι έχω φάει και στο Δημητρούλα ! Αίσχιστο πραγματικά. Η επόμενη απογοήτευση ήταν όταν ρωτήσαμε τη reception αν γίνεται να μέναμε μέχρι τις 0700 το πρωί στην καμπίνα, δεδομένου ότι το πλοίο φτάνει στην Ibiza στις 0430 το πρωί, και αναχωρεί στις 1130 για πίσω στη Βαλένθια. Τον pullman, δεν έπαιζε τέτοιο πράγμα. Ευτυχώς που ήταν Ibiza και την κάναμε κατ' ευθείαν με την αποβίβαση για το David Guetta. Δεύτερο ταξίδι από Ibiza για Barcelona με το Fortuny. Εννοείται πως με αναχώρηση 1100, μας έβαλαν μέσα στις 1050, χωρίς ίχνος υπερβολής. Το βαπόρι έπαιρνε καταπέλτη κι εμείς περπατούσαμε στη φυσούνα. Ανεξήγητο και τρομερά εκνευριστικό, τρομερά. Τέλος πάντων, μεγάλο βαπόρι το Fortuny, επιβατηγό κι όχι φορτηγατζίδικο όπως το Scandola, περιμέναμε κι εμείς κάτι καλύτερο για τον επιβάτη. Φτηνο-κατασκευή γενικά, καλοί χώροι όμως και ωραίο βαπόρι. Από service όμως, άστο καλύτερα. Ακριβώς τα ίδια χάλια στο φαγητό, ακριβώς το ίδιο μενού, ακριβώς η ίδια χάρτινη σαλάτα, ξαναζεσταμμένα φιλετάκια στο microwave, αχυρένια ζυμαρικά με ψύγματα φτηνής σάλτσας. Αν κάποιος ταξιδέψει στο μέλλον, φτιάξτε σάντουιτς και κεφτεδάκια απ' το σπίτι. Ή μη φάτε καθόλου, περιμένετε να φτάσετε στη Βαρκελώνη και θα σας στείλω εγώ σε ένα δικό μου μαγαζί . Σε κάποια στιγμή πήγα να πάρω καφέ από το μπάρ, ανοιχτό μεν, χωρίς άνθρωπο δε. Μου ήρθε να μπώ από πίσω και να φτιάξω εγώ καφέ, έλεος. Και για το τέλος, φτάνουμε στη Βαρκελώνη, μισή ώρα για να συνδέσουν τη φυσούνα και να βγούμε έξω από το πλοίο. Γιαβάς-γιαβάς, ανατολίτικα πράγματα, μερακλίδικα. Αυτά σε γενικές γραμμές, γεύση από τα ίδια τα πλοία θα πάρουμε σε ξεχωριστό αφιερωματάκι. Το ρεζουμέ είναι πως για μένα αυτή είναι κλασσική περίπτωση εταιρείας που και τα μπικικίνια ζητάει σε υπερβολικό βαθμό, αλλά και από service, μάντολες. Απολύτως καμιά σχέση με Corsica και Moby Lines. Τουλάχιστον εκεί παίρνεις κάτι πίσω. Μεγάλο βγήκε πάλι το post, ευχαριστώ όλους όσους με υπομονή διάβασαν ως εδώ κάτω. Για να δώσω κι εγώ κάτι πίσω στον πελάτη, στείλτε μου πμ και κερδίζετε το 5-τομο αριστούργημα του Γιάννη Βαρουφάκη, "Προβοκατορισμός και Ουζοκατανυκτική Υποκουλτούρα"
PeggySage posted a gallery image in Λιμάνια Ισπανίας
Grao de Castellón, Spain (2011)
magwa posted a gallery image in Blue Star Chios